google/wiki40b huggingface dataset:
Daniel Burbank

Pilot

Daniel Burbank sa narodil v Manchesteri v štáte Connecticut, detstvo a mladosť prežil v neďalekom meste Tolland, tu tiež do roku 1979 navštevoval strednú školu. Potom študoval na Akadémii pobrežnej stráže (angl. U.S. Coast Guard Academy), roku 1985 tu získal titul bakalára elektrotechniky.
Od mája 1985 slúžil na lodi Gallatin WHEC-721 Pobrežnej stráže Spojených štátov. Od januára 1987 do februára 1988 prekonal letecký výcvik na základni Pensacola na Floride. Potom lietal na vrtuľníkoch (HH-3F Pelican a HH-60J) u jednotiek pobrežnej stráže v Južnej Karolíne a Massachusetts. Roku 1990 vyštudoval letectvo na Embry-Riddle Aeronautical University. Pokračoval v službe v pobrežnej stráži, už ako pilot-inštruktor, od roku 1995 na Aljaške. Celkom nalietal, predovšetkým na vrtulníkoch, cez 4 000 hodín. Zúčastnil sa cez tristo záchranných operácií.

Astronaut

Zúčastnil sa 14. a 15. náboru astronautov NASA v rokoch 1991–1994, ale dostal sa vždy len medzi stovku finalistov. Uspel až v 16. nábore a 1. mája 1996 bol začlenený do oddielu astronautov NASA. V ročnom kurze všeobecnej kozmickej prípravy získal kvalifikáciu letového špecialistu raketoplánu Space Shuttle.
Po dokončení prípravy pracoval v NASA, pracoval v oddelení pre Medzinárodnú vesmírnu stanicu (ISS), pôsobil ako hlavný spojár s posádkami kozmických lodí (Capcom), služobne často pobýval v Rusku.
Vo februári 2000 bol menovaný jedným z letových špecialistov misie STS-106. Let STS-106 bol zahájený 8. septembra 2000 štartom raketoplánu Atlantis. Astronauti priviezli na zárodok ISS zásoby a materiál nutný pre trvalé obývanie stanice, ktoré bolo zahájené už za niekoľko týždňov (2. novembra 2000, Expedíciou 1). Atlantis pristál 20. septembra 2000 po 11 dňoch, 19 hodinách a 12 minútach pobytu vo vesmíru.
Vo februári 2002 bol menovaný letovým špecialistom misie STS-115, ktorej štart bol naplánovaný na jar 2003. Po havárii Columbie bol let odložený. Do vesmíru sa posádka misie STS-115 dostala v raketopláne Atlantis až v dňoch 9. – 21. septembra 2006. Astronauti pokračovali vo výstavbe ISS – priviezli a pripojili nosníky P3/P4 a slunečné panely na nich upevnené. Burbank v priebehu montáže vystúpil do otvoreného vesmíru na 7 hodín a 11 minút. Po splnení úloh astronauti pristáli na myse Canaveral. Let trval 11 dní, 19 hodín a 7 minút.
V januári 2007 bol preradený medzi astronautov-manažérov, pracoval v Akadémii pobrežnej ochrany. Od januára 2009 sa opäť vrátil medzi aktívnych astronautov. V júli 2009 bol zaradený do posádky Expedície 29. Štart sa uskutočnil 14. novembra 2011. Na tejto misii strávil Burbank 224 dní a celkovo si tak pripísal 248 dní strávených v kozme.
Rada Európskej únie pre hospodárske a finančné záležitosti

Rada Európskej únie pre ekonomické a finančné záležitosti (skr. ECOFIN) je jedno z najstarších zoskupení Rady EÚ. Skladá sa z ministrov financií členských štátov Európskej únie a z ministrov zodpovedných za štátny rozpočet, keď sa diskutuje o rozpočtových záležitostiach.
Andert-et-Condon

Polohopis

Andert-et-Condon má rozlohu 6,94 km². Najvyšší bod je položený 374 m n. m. a najnižší bod 225 m n. m.

Obyvateľstvo

Andert-et-Condon má 336 obyvateľov (2009).
Graf vývoja obyvateľstva:
Zdroje: INSEE
MCS-48

MSC-48 je rodina osembitových paralelných jednočipových mikropočítačov modifikovanej harvardskej architektúry vyvinutá firmou Intel roku 1976. Prvým (a hlavným) predstaviteľom tejto rodiny je jednočip Intel 8048, z ktorého všetky ostatné viac či menej podobné odvodeniny vychádzajú (svoje jednočipy založené na tejto rodine vyrábala jednu dobu aj Tesla, výrobou sa však aj dnes zaoberajú napr. AMD, NEC alebo XX). Odchýlky sa týkajú najmä vo veľkostiach pamäte a to ako dátovej tak aj programovej, rozsahu pracovnej taktovacej frekvencie oscilátora, funkciou niektorých pinov prípadne aktiváciou / deaktiváciou niektorých súčastí. Okrem MSC-48 existujú aj rodiny MCS-51 a MCS-96. Vyrábané sú technológiou MOS, vylepšenou HMOs alebo HMOs II alebo najnovšie CMOS.
Mike Dunham

Mike Dunham (* 1. jún 1972) je bývalý americký hokejový brankár, ktorý naposledy chytal za klub New York Islanders v NHL. Dunham reprezentoval USA na Zimných olympijských hrách 2002 v Salt Lake City, kde získal striebornú medailu.

Klubová kariéra

Dunham bol draftovaný klubom New Jersey Devils v roku 1990. Devils si ho vybrali ako celkovo 53. v poradí.
Počas svojej kariéry nastupoval aj za kluby Nashville Predators, New York Rangers, Atlanta Thrashers, a New York Islanders. Získal ocenenie William M. Jennings Trophy v roku 1996.
Ruelle-sur-Touvre

Poloha

Obec má rozlohu 10,66 km². Najvyšší bod je položený 170 m n. m. a najnižší bod 32 m n. m.

Obyvateľstvo

Počet obyvateľov obce je 7 403 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Illeville-sur-Montfort

Poloha

Obec má rozlohu 14,95 km². Najvyšší bod je položený 144 m n. m. a najnižší bod 42 m n. m.

Obyvateľstvo

Počet obyvateľov obce je 852 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Taillepied

Poloha

Obec má rozlohu 2,15 km². Najvyšší bod je položený 48 m n. m. a najnižší bod 7 m n. m.

Obyvateľstvo

Počet obyvateľov obce je 28 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v krasokorčuľovaní 2010

Právo účasti

Právo zúčastniť sa majstrovstiev mali športovci krajín, ktoré boli členmi Medzinárodnej korčuliarskej únie a ktorí 1. júla 2009 dosiahli vekovú hranicu 15 rokov. Na základe výsledkov na predchádzajúcich majstrovstvách sveta mali jednotlivé krajiny právo nominovať medzi jedným až troma účastníkmi do každej disciplíny. Každý národný krasokorčuliarsky zväz si mohol nastaviť vlastné kritériá, podľa ktorých nominoval svojich účastníkov.
Hippothoón

Hippothoón (starogr. Ἱπποθόων – Hippothoón) je v gréckej mytológii syn boha Poseidóna a Alopy, dcéry eleusínskeho kráľa Kerkyóna.(Podľa autora Hygina sa volal Hippothous.)
Keď sa Hippothoón narodil, matka ho z obavy pred svojim krutým otcom Kerkyónom odniesla do lesa. Poseidónovmu synovi však ešte nebolo súdené, aby mu Moiry prestrihli niť života. O pohodené dieťa sa postarala kobyla, ktorá ho kojila svojim mliekom a neskôr ho našiel pastier, ktorý podľa pekného odevu usúdil, že je urodzeného pôvodu a odniesol ho do kráľovského paláca.
Kráľ Kerkyón na dieťati hneď spoznal kráľovský odev a rozkázal ho zabiť. Ale história sa zopakovala. Dieťa zachránili a odniesli do lesa, kde ho opäť kojila kobyla. Následne ho našli pastieri a tí už vedeli, že je to vôľa bohov, aby dieťa vychovali. Keď potom po rokoch hrdina Théseus zabil Kerkyóna, vyhovel žiadosti Hippothoóna, aby zasadol na uvoľnený kráľovský trón v Eleusíne.
Hippothoón bol podľa niektorých antických autorov aténsky hérós, ktorého meno niesla aténska rodová fýla Hippothoóntos.
Bolívijské národné futsalové družstvo žien

Vrcholné podujatia

Bolívijské družstvo sa predstavilo na 2 turnajoch juhoamerických majstrovstiev, prvýkrát v roku 2009. Na turnaji konanom v Brazílii zvíťazilo v zápase s Uruguajom a obsadilo konečné 6. miesto. O 8 rokov neskôr, v roku 2017 v Uruguaji, bodovalo v dvoch zápasoch. Zo základnej skupine však nepostúpilo a prehralo aj v zápase o 7. miesto s Paraguajom.
V roku 2018 sa zúčastnilo prvého futsalového turnaja na Juhoamerických hrách, ktoré organizovalo bolívijské mesto Cochabamba. Po výhrach nad Peru a Argentínou v jedinej hranej skupine obsadilo v tabuľke 3. mesto a získalo tak bronzové medaily.
Jascha Heifetz

Životopis

Narodil sa v židovskej rodine vo Vilniuse, v hlavnom meste Litvy, vtedy ešte súčasti Ruska. Existujú rozpory ohľadom dátumu jeho narodenia, niektorí autori ho datujú o rok, dva skôr do roku 1899, alebo 1900. Je to spôsobené tým, že jeho matka ho chcela urobiť o dva roky mladším, aby vyzeral ako hudobný zázrak.
V detstve hral na štvrťových husličkách, ktoré mu daroval otec Ruvn Heifetz (učiteľ huslí a koncertmajster divadelného orchestra). Jeho prvým učiteľom bol práve otec, neskôr ho učil Ilya D. Malkin a vo veku 7 rokov verejne debutoval v meste Kovno (dnes Kaunas). Odohral Mendelssohnov koncert e mol. Následne začal študovať na petrohradskom konzervatóriu v slávnej triede Leopolda Auera keď mal 9 rokov a už o tri roky neskôr ho oslavovali ako geniálne dieťa s nesmiernym hudobným talentom.
V ďalších rokoch koncertoval v Nemecku, Rakúsku a Škandinávii. V roku 1914 vystupoval s Berlínskou filharmóniou pod vedením Arthura Nikischa. Po vypuknutí Ruskej revolúcie emigrovala celá rodina napriek ťažkostiam do Ameriky. Tam už ako 16-ročný zrelý huslista debutoval v slávnej Carnegie Hall 27. októbra 1917. Vyvolal senzáciu a na nasledujúci deň sa stal americkým husľovým idolom. Počas prvého roku jeho pobytu v Amerike absolvoval okolo 30 vystúpení v New Yorku.
V roku 1925 získal americké občianstvo a presťahoval sa do pohodlného domu v Beverly Hills (Kalifornia), kde žil až do svojej smrti. Heifetz urobil svoje prvé nahrávky ešte v Rusku počas rokov 1910-11 ako študent u Auera. Existencia týchto nahrávok nebola veľmi známa, až po jeho smrti boli niektoré znova vydané. Krátko po jeho debute v Carnegie Hall, Heifetz urobil prvé nahrávky pre Victor Talking Machine Company, Heifetz zostal u tejto spoločnosti a jej nasledovníka RCA Victor po celú svoju kariéru.
Keď dosiahol 60 rokov, po polstoročí intenzívneho koncertovania, začal postupne menej a menej vystupovať. Svoj posledný verejný recitál odohral v roku 1972. Zvyšok života sa venoval učeniu. Heifetz vlastnil husle 1714 Dolphin Stradivarius, 1736 Carlo Tononi, a 1742 ex David Guarneri, del Gesu, posledné používal a vlastnil až do svojej smrti. Husle Dolphi Stradivarius v súčasnosti vlastní Nippon Music Foundation. Husle Tononi, ktoré Heifetz použil pri svojom debute v Carnegie Hall v roku 1917 zanechal Sherry Klossovi, svojmu asistentovi a slávne husle Guarneri sú podľa poslednej vôle Heifetza uložené v San Francisco Legion of Honor Museum a môže sa na nich hrať len pri špeciálnych príležitostiach známymi huslistami.
Počas svojho života sa preslávil najmä dokonalým technickým štýlom hry. Dokonca bol istého času obviňovaný z priam mechanickej, strohej hry, čo sa odzrkadľovalo v jeho vážnom správaní. Jeho diskografie obsahuje vyše 80 albumov. Nahrával až do svojich 70 rokov. Zložil dokonca pop pieseň pod pseudonymom Jim Hoyl s názvom „When You Make Love To Me (Don't Make Believe)“, ktorú spievala Margaret Whiting.
Bolo mu udelených mnoho vyznamenaní. Získal množstvo Grammy Awards, z najvýznamnejších snáď Lifetime Achievement Award v roku 1989.
Apple Pay

Prehľad

Apple Pay je mobilná platobná služba, ktorá umožňuje používateľom vykonávať platby osobne, v aplikáciách iOS alebo na webe. Digitalizuje a môže nahradiť čip z kreditnej alebo debetnej karty a PIN alebo transakciu s magnetickým prúžkom na termináli bezkontaktného predaja. Je to veľmi podobné bezkontaktným platbám, ktoré sa už v mnohých krajinách používajú, s pridaním dvoj-faktorovej autentizácia pomocou Touch ID, Face ID, PINu alebo hesla. Služba umožňuje zariadeniam Apple bezdrôtovo komunikovať s predajnými systémami pomocou technológie NFC.

Kompatibilita zariadení

Na iPhonoch 6 a novších (vrátane iPhonu SE) je možné službu využívať pre platenie na terminály, cez Apple Watch aj na webe a v aplikáciách. Na iPhonoch 5, 5C a 5S možné službu využívať pre platenie na termináloch pomocou prepojených Apple Watch, bez nich sa služba používať nedá. Len pre platenie v aplikáciách a na webe je možné službu využívať na niektorých iPadoch a notebookoch MacBook Pro a MacBook Air z roku 2016, respektíve 2018. Vo všetkých ostatných počítačoch Mac vydaných v roku 2012 a neskôr možno službu používať iba v prípade, že je počítač prepojený s iPhonom alebo Apple Watch, ktoré službu podporujú.
Humbert de Silva Candida

Humbert de Silva Candida (* medzi 1010 a 1015 - † 1061) bol francúzsky kardinál.

Životopis

Pochádzal z Burgundska. Už ako päťročného ho rodičia poslali do benediktínskeho kláštora v Moyenmoutier. V roku 1049 prišiel do Ríma, kde pôsobil ako poradca pápeža Leva IX. a spolu s ním bojoval proti simónii a laickej investitúre. Bol zástancom clunyjského reformného hnutia za upevnenie cirkvi a pápežskej moci, ktorého iniciátorom bol benediktínsky kláštor v Cluny. V roku 1050 sa stal arcibiskupom Sicílie a rok nato biskupom zo Silva Candida a zároveň kardinálom. Roku 1054 ho pápež vymenoval na čelo legátov a spolu s Fridrichom Lotrinským a arcibiskupom Petrom z Amalfi poslal do Konštantínopolu. Tam hrubým spôsobom exkomunikoval patriarchu Michala Kerullaria a jeho stúpencov, hoci v tom čase už bol Lev IX. mŕtvy a Humbert teda prestal byť právoplatným legátom rímskeho pápeža. Synoda v Konštantínopole mu exkomunikáciu opätovala, čím bola tzv. východná schizma spečatená. Keď sa Humbert a jeho spoločníci vrátili späť do Ríma, čakal ich už nový pápež Viktor II. Humbert potom vstúpil do služby nového pápeža. V roku 1057 mohol zabrániť zvrhnutiu abbého Petra z Monte Cassino. Po smrti Viktora II. v roku 1057 bol hneď navrhnutý kardinálom Fridrichom za jeho nástupcu. Fridrich však bol sám vymenovaný za pápeža a prijal meno Štefan IX.
Humbert obsadil miesto knihovníka v Sanctae Romanae et Apostolicae Sedis. Zostal v Ríme aj potom, ako Henrich III. vymenoval Gregora XIII. za pápeža. Ešte počas pôsobenia Štefana vznikli v roku 1058 jeho tri knihy proti Simonistom, v ktorých sa obracia priamo proti spisu Liber gratissimus od Petra Damianiho, ktorý z teologického hľadiska vyhlásil simonistické svätenie za platné. "3 adversus simoniacos " sú plne preniknuté duchom reformného hnutia a patria k teoretickým podkladom odlúčenia neskorších gregoriánskych strán počas boja o investitúru.
Zaujímavé je, že názory na Humberta z hľadiska Západu a Východu sa až tak nelíšia. Pravoslávni o ňom síce tvrdia, že to bol človek energický, rozhodný, pyšný, násilnícky a všetkého schopný, ale ani rímskokatolícki historici sa o ňom nevyjadrujú pochvalne a jeho prehnane sebavedomé a rázne vystupovanie v Carihrade odsudzujú.
Pavol Štefanovič

Životopis

Čižmársky majster v Banskej Bystrici. Prijatý za mešťana Banskej Bystrice (1803).
Cygnus X-1

Cygnus X-1 je zdroj röntgenového žiarenia v súhvezdí Labuť a prvý objekt identifikovaný ako čierna diera. Je to masívna rōntgenová dvojhviezda a zhoduje sa s hviezdou HDE 226868, čo je premenná hviezda o hviezdnej veľkosti 8,9. Jej vzdialenosť od Zeme je približne 6 000 ±375 svetelných rokov. Ide o druhú najbližšiu objavenú čiernu dieru, bližšie je už iba binárna dvojhviezda A0620-00.
Je to prvý objavený röntgenový zdroj v súhvezdí Labuť. Zároveň ide jeden z najsilnejších zdrojov röntgenového žiarenia na oblohe. Bol objavený röntgenovým detektorom vyneseným nad atmosféru dvoma suborbitálnymi raketami Aerobee v roku 1964. Cygnus X-1 je tesná dvojhviezda. Jej viditeľná zložka je veľmi svietivý nadobor spektrálneho typu O9,7 HDE 226868, vzdialený 2 kpc a hmotnosťou ∼30 M☉. Jeho radiálna rýchlosť sa pravidelne mení s periódou 5,6 dňa, čo vieme z posuvu spektrálnych čiar. Môžeme ju teda nazvať spektroskopickou dvojhviezdou. Nadobor totiž obieha okolo neviditeľnej zložky. Neviditeľnou zložkou je čierna diera s hmotnosťou 15 hmotností Slnka. Žiariaci obor a neviditeľná čierna diera spolu tvoria röntgenovú dvojhviezdu. Plazma žeravého nadobra dopadá na akréčny disk, ktorý veľkou rýchlosťou obieha okolo čiernej diery. V mieste dopadu sa disk zohrieva na teplotu niekoľkých miliónov °C. Zdrojom intenzívneho röntgenového žiarenia je vysokotepelná plazma (∼10⁷ K) akréčneho disku, konkrétne pri uvoľnení gravitačnej energie, keď plyn klesne na povrch čiernej diery. Cygnus X-1 má vyše dvojnásobnú hmotnosť ako neutrónové hviezdy. To bol pádny dôkaz toho, že neviditeľnou zložkou tejto dvojhviezdy je čierna diera. Ďalšia čierna diera bola nájdená až o 10 rokov neskôr.
Ďalšia röntgenová dvojhviezda v súhvezdí Labuť je Cygnus X-3.
Montjoi (Aude)

Poloha

Obec má rozlohu 7,18 km². Najvyšší bod je položený 875 m n. m. a najnižší bod 249 m n. m.

Obyvateľstvo

Počet obyvateľov obce je 42 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kœstlach

Poloha

Obec má rozlohu 8,23 km². Najvyšší bod je položený 650 m n. m. a najnižší bod 423 m n. m.

Obyvateľstvo

Počet obyvateľov obce je 519 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Vachovský

Životopis

V knihe občanov v Banskej Bystrici zapísaný ako farský organista (28. novembra 1775).
Red XIII

Red XIII(レッドXIII, Reddo Sātīn) je fiktívna inteligentná psa pripomínajuca bytosť z japonskej RPG Final Fantasy VII a filmu Final Fantasy: Advent children. Má horiaci chvost a je červený.
Jort

Poloha

Obec má rozlohu 6,58 km². Najvyšší bod je položený 67 m n. m. a najnižší bod 29 m n. m.

Obyvateľstvo

Počet obyvateľov obce je 326 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Henry Alexander Murray mladší

Murray, Henry Alexander ml. (13. máj, 1893 – 23. jún, 1988) je americký psychiater a psychológ zaoberajúci sa psychopatológiou osobnosti. Je zakladateľom personológie (1930) a autorom TAT testu.
Sissy

Poloha

Sissy má rozlohu 10,76 km². Najvyšší bod je položený 127 m n. m. a najnižší bod 62 m n. m.

Obyvateľstvo

Sissy má 489 obyvateľov (2009).
Graf vývoja obyvateľstva:
Zdroje: INSEE
Moncaup (Haute-Garonne)

Poloha

Obec má rozlohu 7,14 km². Najvyšší bod je položený 1 788 m n. m. a najnižší bod 508 m n. m.

Obyvateľstvo

Počet obyvateľov obce je 31 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodné letisko Korfu

História

Letisko bolo založené v roku 1937. Počas Druhej svetovej vojny bolo využívané nemeckými a talianskymi jednotkami ako základňa pre dopravné a bojové lietadlá. Počas vojny bola dĺžka dráhy 600 metrov. Na konci apríla 1949 bola predĺžená na 800 m. Ďalšie a posledné predl´ženie dráhy začalo v roku 1957 a bolo dokončené v roku 1959, s celkovou dĺžkou 2 373 metrov. Prvý komerčný let sa odohral 19.4.1949 z Atén linkou Aerolínií TAE. 2. septembra 1950 na Korfu začala následne lietať tiež spoločnosť HELLAS. V roku 1962 bol vybudovaný malý terminál pre pasažierov, ktorý dnes slúži pre miestny aeroklub. V apríli 1965 sa letisko stalo medzinárodným, s prvým letom Olympic Airlines. Konštrukcia nového terminálu začala v roku 1968 a bola hotová v roku 1972.
Torino FC

História

Na konci roka 1906 vznikol v Turíne Foot-Ball Club Torino. Prvý titul vyhralo Torino už v sezóne 1926-27. V sezónach 1942/43 až 1948/49 vyhralo Torino celkom 5 titulov. Je to najslávnejšie obdobie v histórii klubu, ktoré sa nazýva Il Grande Torino. Tento tím je považovaný za jeden z najlepších v talianskej futbalovej histórií. Jeho úspechy skončili až leteckou katastrofou zo 4. mája 1949 pri ktorej zahynulo 27 členov tímu. Z tejto katastrofy sa Turínu nepodarilo už nikdy spamätať. O desať rokov dokonca klub vypadol do Série B. Aj napriek ťažkej situácií sa predsa len podarilo Turínu postúpiť späť do najvyššej ligy a dokonca v sezóne 1975/76 vyhrať ďalší majstrovský titul, ktorý je zatiaľ posledný. Od 80-tych rokov 20. storočia sa však začal klub striedavo pohybovať medzi prvou a druhou ligou. Jediným výraznejším úspechom v tom období je triumf v Coppa Italia a Stredoeurópskom pohári. V roku 1992 prehralo Torino vo finále Pohára UEFA s Ajaxom Amsterdam. V sezóne 2004/05 skončilo Torino tretie v Sérii B, no z dôvodu veľkých finančných problémov mu bolo zakázané postúpiť do najvyššej súťaže, nasledoval odchod prakticky celého tímu. Samotnú existenciu klubu AC Torino sa podarilo zachovať iba jeho znovuzaložením v roku 2005 pod jeho súčasným menom "Torino FC". V sezóne 2011-12 skončilo Torino v Sérii B na druhej priečke a postúpilo do Série A.
Jiřina (prírodná pamiatka)

Popis oblasti

V chránenom lese rastú tri druhy duba - dub letný, dub zimný a dub červený, ďalej hrab obyčajný, lipa malolistá a ďalšie stromy. Z vtákov tu žije okrem bežných druhov tiež veľmi vzácny jastrab krahulec.
Saint-Loup-de-Buffigny

Poloha

Obec má rozlohu 10,16 km². Najvyšší bod je položený 174 m n. m. a najnižší bod 85 m n. m.

Obyvateľstvo

Počet obyvateľov obce je 185 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Termodynamika čiernych dier

Vo fyzike je termodynamika čiernych dier oblasťou výskumu, ktorá hľadá zjednotenie termodynamických zákonov s existenciou Horizontu udalostí čiernej diery. Podobne ako štúdium mechaniky vyžarovania čierneho telesa viedlo k teórii kvantovej mechaniky, tak úsilie pochopiť mechaniku čiernych dier má veľký dopad na pochopenie kvantovej gravitácie, vedúcej k formulácii holografického princípu.

Zákony mechaniky čiernej diery

Štyri zákony mechaniky čiernej diery sú fyzikálnymi vlastnosťami čiernej diery, ktoré by mali spĺňať. Zákony, analogicky k zákonom termodynamiky, boli objavené Brandonom Carterom, Stephenom Hawkingom a Jamesom Bardeenom.

Znenie zákonov

Zákony mechaniky čiernej diery sú vyjadrené v geometrizovaných jednotkách.

Nultý zákon

Horizont statickej čiernej diery má konštantnú povrchovú gravitáciu.

Tretí zákon

Nie je možné vytvoriť čiernu dieru s nulovou povrchovou gravitáciou. K = 0 sa nedá dosiahnuť.

Nultý zákon

Nultý zákon je analogický k nultému zákonu termodynamiky, ktorý hovorí,že teplota telesa v tepelnom equlibriu je konštantná v každom bode telesa. Tvrdí, že povrchová gravitácia je analogická k teplote. T konštanta tepelného equilibria v normálnom systéme je analógiou k K konštante pre horizont statickej čiernej diery.

Prvý zákon

Ľavá strana, dM, je zmena hmotnosti/energie. Aj keď prvý člen nemá momentálne zrejmú fyzikálnu interpretáciu, tak druhý a tretí člen na pravej strane reprezentuje zmeny v energii, následkom rotácie a elektromagnetizmu. Analogicky, prvý termodynamický zákon predstavuje zachovanie energie, ktoré na pravej strane obsahuje TdS.

Druhý zákon

Druhý zákon predstavuje teóriu Hawkingovej plochy. Analogicky, druhý termodynamický zákon tvrdí, že zmena entropie v izolovanom systéme bude väčšia alebo rovná 0 pre spontánny proces, predpokladá spojenie medzi entropiou a plochou horizontu udalostí čiernej diery.

Tretí zákon

Extrémna čierna diera má nulovú povrchovú gravitáciu. Tvrdením, že K sa nesmie rovnať 0 je analogické k tretiemu termodynamickému zákonu, ktorý tvrdí, že entropia systému v absolútnej nule je konštanta. Pretože systém v absolútnej nule existuje v základnom stave.
Následne dS dosiahne 0 pri 0K, ale S samotná tiež dosiahne 0, prinajmenšom v pre dokonale kryštalické látky. Nie sú známe žiadne experimentálne potvrdené porušenia zákonov termodynamiky.

Za čiernymi dierami

Hawking a Page poukázali na to,že termodynamika čiernej diery je viac všeobecná ako čierne diery,a že kozmologický horizont udalostí má tiež entropiu a teplotu.
Divajeu

Poloha

Obec má rozlohu 13,25 km². Najvyšší bod je položený 467 m n. m. a najnižší bod 163 m n. m.

Obyvateľstvo

Počet obyvateľov obce je 608 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Divadlo v kufri

Divadlo v kufri je bábkové divadlo pre deti a dospelých známeho sólo bábkara Tomáša Plaszkyho z Košíc, ktorý patrí medzi popredných bábkarov na Slovensku. Tomáš Plaszky sa venuje bábkarskemu umeniu profesionálne od roku 1974. Divadlo v kufri je zájazdové bábkové divadlo bez stálej scény. Za svojim divákom cestuje po celom Slovensku a Európe. Bolo založené v roku 1987 ako prvé súkromné zájazdové divadlo na Slovensku.
Ondrej Kutlík

Ondrej Kutlík (* 9. september 1976, Námestovo) je slovenský vzpierač v kategórií do 85 kg. Je členom klubu Diana Orol Ružomberok a je bez trénera.
Radio Zet

Dejiny

28. septembra 1990 začala vysielať vo Varšave jedna z prvých komerčných rozhlasových staníc v Poľsku pod názvom „Radio Gazeta“. Zakladateľ a prvý riaditeľ bol Andrzej Woyciechowski. Spočiatku stanica vysielala pomocou techniky, vypožičanej od Radio France Internationale, ktorého program vysielala v noci. Počas predvolebnej kampane v roku 1990 bol názov zmenený na Radio Zet. Na začiatku roku 1994 získala stanica, spolu s RMF FM, licenciu na vysielanie v celom Poľsku.
Yvoire

Poloha

Obec má rozlohu 3,12 km². Najvyšší bod je položený 441 m n. m. a najnižší bod 372 m n. m.

Obyvateľstvo

Počet obyvateľov obce je 879 (2011).
Nasledujúci graf zobrazuje vývoj počtu obyvateľov v obci.
Zdroje: INSEE